[{"text_idx": "#000010", "text": "Wrth agor y safle\u2019n swyddogol, dywedodd yr Arglwydd Elis-Thomas: \u201cMae\u2019n bleser cael agor llyfrgell Tref-y-clawdd yn swyddogol o fewn canolfan gymuned heb ei ail. Mae llyfrgelloedd mor bwysig i\u2019n cymunedau lleol ni, ac mae gwaith partneriaeth arloesol fel hyn a rhannu cyfleusterau\u2019n un ffordd o sicrhau bod gwasanaethau\u2019n parhau i bobl leol, yn arbennig mewn ardaloedd gwledig.\u201d"}, {"text_idx": "#000011", "text": "Ychwanegodd: \u201cMae manteision i\u2019r holl wasanaethau dan sylw wrth rannu un safle, ac rwy\u2019n gobeithio y bydd y ganolfan ar ei newydd gwedd yn denu mwy o bobl leol i ddod i gael golwg ar y llyfrgell ac elwa o\u2019r hyn sydd ar gael yno. Rwy wrth fy modd bod Llywodraeth Cymru\u2019n gallu cefnogi llyfrgelloedd a bod y Gronfa Drawsnewid wedi helpu llyfrgell Tref-y-clawdd i greu canolfan lenyddol fodern a llewyrchus.\u201d"}, {"text_idx": "#000013", "text": "Yn dilyn ei anerchiad, diddanwyd y gynulleidfa gan Gantorion Llanfair cyn cael taith o\u2019r adeilad yng nghwmni arweinydd y cyngor, aelodau\u2019r pwyllgor a Kirsty Williams, Aelod Cynulliad Brycheiniog a Maesyfed."}]